als_Latn dik_Latn sag_Latn
Që nga e hëna, Apple ka miratuar tashmë më shumë se 1 milion aplikacione për App Store, sipas të dhënave nga Appsfire, një platformë për zbulimin e aplikacioneve.
Bashkëthemeluesi i Appsfire Ouriel Ohayon tha për The Next Web se, 493.298 prej këtyre aplikacioneve janë me pagesë dhe 158.848 aplikacione lojërash. Në total, më shumë se 736.000 prej këtyre aplikacioneve janë për iPhone ose iPad, për shkak të faktit se shumë aplikacione janë hequr më vonë për arsye të të drejtave të autorit apo janë hequr nga krijuesit e tyre për arsye të tjera.
Megjithatë, kjo është mbresëlënëse për rritjen e pabesueshme në tregun e përgjithshëm të aplikacioneve.
Kompania lançoi iPhone-in e parë në vitin 2007 dhe krijoi App Store vitin e ardhshëm. Apple arriti në 100.000 aplikacione vitin e parë, por që atëherë shifrat janë rritur me hapa të mëdhenj dhe tani ka më shumë se 700.000 aplikacione, 250.000 prej të cilave janë posaçërisht për iPad-in.
Për vite të tëra, Apple ka ruajtur një kryesim të jashtëzakonshëm nga konkurrentët, por Google Play ka kaluar 700.000 aplikacione muajin e kaluar, duke e vënë atë përafërsisht në të njëjtin nivel me App Store.
(Herë të lexuara: 216)
als_Latn als_Latn als_Latn als_Latn als_Latn als_Latn